দেশের মানবাধিকার সংগঠনগুলো ও কূটনৈতিকদের মধ্যে সীমান্তহত্যা বন্ধে ভিন্ন মত লক্ষ্য করা যাচ্ছে। মানবাধিকার সংগঠনগুলো চাইছে কূটনৈতিকভাবে এর মোকাবেলা করতে। আর কূটনৈতিক সূত্র মনে করছে, সীমান্তে চোরাচালান বন্ধ করে সীমান্তহত্যা দূর করতে। কিন্তু সীমান্তবাসীর জীবন রক্ষায় সরকারের তেমন কোনো পদক্ষেপ নেই বলে কূটনৈতিক মহল মনে করছে। সীমান্তে নিহতের সংখ্যা শূন্যে নামিয়ে আনার আশ্বাস সত্ত্বেও গত ৫ বছরে প্রায় ১০০ জনের বেশি বাংলাদেশিকে হত্যা করা হয়েছে। সীমান্তে বাংলাদেশিদের ওপর নির্যাতন-নিপীড়নের প্রায় প্রতিটি ক্ষেত্রেই বাংলাদেশের সীমান্তরক্ষী বাহিনী বর্ডার গার্ড বাংলাদেশ (বিজিবি) তাৎক্ষণিকভাবে প্রতিবাদ জানিয়েছে। কিন্তু কাজের কাজ কিছুই হয়নি।